open-index/open-wikipedia-markdown huggingface dataset:
Atlanta (kuunari)

**Atlanta** oli suomalainen kolmimastoinen, tammesta rakennettu kuunari, jonka kotisatama oli Vaasa. Atlanta upposi Pohjanlahdella Mikkelinsaarten seudulla 11. lokakuuta 1928 ajettuaan karille. Onnettomuudessa hukkuivat laivan yliperämies H. Tähtivuori ja keittäjä Maria Silvennoinen.

Atlantassa oli lastina 9&nbsp;000 litraa pirtua sekä tämän kieltolakiaikana laittoman lastin kätkemiseksi koksia. Pirtulasti oli tarkoitus siirtää pienempiin veneisiin mutta huono sää esti lastin purkamisen. Laiva ajautui kuitenkin karille ja upposi niin että mastot jäivät näkyviin.

Atlantan hylky sijaitsee Mikkelinsaarilla Villskäristä koilliseen, Långrevetin länsipuolella noin 10 metrin syvyydessä tasaisella sorapohjalla. Hylky on räjäytetty auki jossain vaiheessa, mutta pohjan kaaret ja osa kansirakenteesta on vielä säilynyt. Laivan lastina ollutta koksia löytyy vielä paikalta. 

## Lähteet
Ananjiv

**Ananjiv** () on kaupunki Odessan alueen Podilskin piirissä. Kaupunki sijaitsee Mustaanmereen laskevan Tylihuljoen (Тилігул) varrella, 180 kilometriä aluekeskus Odessasta pohjoisluoteeseen. Ananjivista on 15 kilometriä lähimmälle rautatieasemalle. Valtatie M13 (eurooppatie ) sivuuttaa kaupunkia kaakkosta.

Tammikuun keskilämpötila on −5,0 ja heinäkuun +21,0  celsiusastetta. Keskimääräinen vuosisademäärä on 450 millimetriä.

Ukrainan tilastokeskus arvioi kaupungin väkiluvuksi 7&nbsp;626 (2022). Vuonna 2001 siellä oli 9&nbsp;355 asukasta, joista etnisesti ukrainalaisia oli 87,63 prosenttia, venäläisiä 7,32 %, moldovalaisia 3,57 % ja valkovenäläisiä 0,32 %. Vuoden 1989 väestönlaskennassa kirjattiin 10&nbsp;515 asukasta.

Paikkakunta on mainittu kirjallisissa lähteissä alkujaan sloboda Ananina vuonna 1767, kylä oli saanut nimensä kasakka Ananijan mukaan. Joidenkin historijoitsijoiden mukaan kylä olisi ollut olemassa jo 1753. Kaupungiksi Ananjiv tuli vuonna 1834.

Ukrainan kesän 2020 aluehallintouudistuksen jälkeen Ananjiv on kuulunut Podilskin piiriin; sitä ennen se oli Ananjivin piirin hallintokeskus (1923-2020).


Собор Олександра Невського 1.jpg|Aleksanteri Nevskin (Pyhän Aleksanteri Nevalaisen) katedraali.
Будівля дворянського зібрання 2, Ананьїв.jpg|Kulttuuritalo.


## Lähteet

## Aiheesta muualla
Pohjois-Suomen ortodoksinen seurakunta

**Pohjois-Suomen ortodoksinen seurakunta** toimii Pohjois-Pohjanmaalla, Lapissa ja Kainuussa ja kuuluu Oulun hiippakuntaan. Seurakunta perustettiin 1.1.2022 entisten Oulun, Lapin ja Kajaanin seurakuntien yhdistyttyä yhdeksi seurakunnaksi. Lapin ja Kajaanin seurakunnat jatkavat toimintaansa Pohjois-Suomen ortodoksisen seurakunnan alaisina Lapin ja Kainuun kappeliseurakuntina. Pohjois-Suomen ortodoksisen seurakunnan jäsenmäärä on noin 4&nbsp;500. 

Pohjois-Suomen ortodoksista seurakuntaa muodostettaessa Kajaanin seurakunnassa ilmeni vastustusta, joka johti vuonna 2020 yhdistämissopimuksen hylkäämiseen. Kajaanin seurakunnan valtuusto esitti tuolloin, että Kajaanin seurakunta siirrettäisiin Oulun hiippakunnan sijaan Karjalan hiippakuntaan. Tätä perusteltiin lyhyemmällä etäisyydellä Kuopioon kuin Ouluun, samoin kuin seurakunnan jäsenten eroamisilla. Kajaanin seurakunta valitti liitospäätöksestä hallinto-oikeuteen, joka hylkäsi valituksen. Pohjois-Suomen ortodoksisen seurakunnan oli alun perin tarkoitus muodostua vuonna 2021, mutta sitä lykättiin vuodella koronaviruspandemian takia.

## Katso myös
* Uskonto Oulussa
* Uskonto Pohjois-Pohjanmaalla
* Uskonto Kainuussa
* Uskonto Lapissa
* Suomen ortodoksinen kirkko

## Lähteet
Ammatti: säveltäjä

**Ammatti: säveltäjä** on Pekka Hakon ja Risto Niemisen toimittama teos, jossa yksitoista nuoren polven suomalaista säveltäjää kertoo ammatistaan ja tuotannostaan. Teoksen julkaisi Synkooppi ry vuonna 1981.

Kirja seuraa samaa kaavaa kuin Erkki Salmenhaaran toimittama, vuonna 1976 julkaistu *Miten sävellykseni ovat syntyneet*, mutta jo etabloituneiden säveltäjien sijaan Hako ja Nieminen halusivat antaa äänen  Korvat auki -sukupolvelle, lähinnä Paavo Heinisen ja Einojuhani Rautavaaran sävellysoppilaille. Kirjassa on myös jokaisen säveltäjän senhetkinen teosluettelo ja lukuisia nuottiesimerkkejä. Kirjaa käytettiin vuosia osana musiikkitieteen tutkintovaatimuksia Helsingin yliopistossa.

Hako ja Nieminen toimittivat kirjalle myös jatko-osan *Ammatti: säveltäjä 2006*, jossa samat yksitoista säveltäjää kertoivat työstään ja teoksistaan kaksikymmentäviisi vuotta myöhemmin. Sen julkaisi Like kustannus.

## Kirjassa esiintyvät säveltäjät
* Anneli Arho
* Mikko Heiniö
* Eero Hämeenniemi
* Jouni Kaipainen
* Olli Kortekangas
* Magnus Lindberg
* Tapani Länsiö
* Herman Rechberger
* Kaija Saariaho
* Esa-Pekka Salonen
* Harri Wessman

## Lähteet
Médéa

**Médéa** () on kaupunki ja Médéan maakunnan hallinnollinen keskus Algerian pohjoisosassa. Se sijaitsee Tell-Atlasvuoristossa 85 kilometriä Algerista lounaaseen. Vuoden 2008 väestönlaskennan mukaan Médéassa oli 138&nbsp;400 asukasta.

Roomalaisen Lambdian varuskunnan paikalla sijaitseva Médéa mainitaan kaupunkina vuonna 960. Siitä tuli 1500-luvulla Algerian keskiosan käsittäneen Titterin beylikin pääkaupunki, joka vaurastui Saharan karavaanikaupan ansiosta. Ranskalaiset valtasivat Abd al-Qadirin hallitseman Médéan useaan kertaan 1830-luvulla ja lopullisesti vuonna 1840.

Médéan kautta kulkee Algerista etelään johtava valtatie RN1. Se on viinin, hedelmien ja viljan viljelystä tunnetun maatalousalueen kaupallinen keskus, jossa on myös elintarvike- ja metalliteollisuutta. Käsityöläiset tuottavat nahka- ja savitavaraa. Kaupungissa toimii Yahia Faresin yliopisto.

Ranskalaiseen tyyliin rakennetun kaupungin lähiseudun nähtävyyksiä ovat Djebel Nador -vuori (1&nbsp;108 metriä) ja Notre-Dame de l’Atlas -luostari Tibhirinessä.

## Lähteet
Timnit Gebru

**Timnit Gebru** (; ; s. 1982 tai 1983) on etiopialainen tietojenkäsittelytieteilijä, joka on erikoistunut tiedonlouhintaan ja algoritmisiin vääristymiin. Hän on mustien tekoälytutkijoiden verkoston Black in AI:n perustajajäsen ja Distributed Artificial Intelligence Research Institute (DAIR) -instituutin perustaja.

Gebru on ottanut laajasti kantaa sen puolesta, että vääristymien havaitsemiseksi tutkijoiden, kehittäjien ja lähtödatan pitäisi olla monimuotoisia. Hän työskenteli Applella 2004–2013 signaalinkäsittelyn parissa. Applen jälkeen hän jatkoi tutkimustyötä Microsoftilla, jossa hän keskittyi tekoälyn yhteiskunnallisiin vaikutuksiin. Hänen tutkimushavaintojaan vuonna 2017 oli se, että kasvojentunnistusalgoritmit tunnistavat tummaihoisia ihmisiä merkittävästi heikommin kuin vaaleaihoisia. Vuonna 2018 hän liittyi Googlen tekoälyn etiikkatiimin toiseksi johtajaksi. Joulukuussa 2020 hänen työsuhteensa Googlen kanssa päättyi kiistanalaisiin irtisanomisiin, jossa Google irtisanoi kielimallien riskejä käsittelevän tutkimusartikkelin kirjoittajat. Tapahtuman seurauksena alkoi laaja keskustelu etiikasta ja monimuotoisuudesta tekoälyssä. 

Gebrun ja kolmen muun tutkijan yhdessä kirjoittama tutkimusartikkeli teki tunnetuksi termin stokastiset papukaijat (), joka kuvaa kielimallien toimintaa. Termi tarkoittaa sitä, että kielimallit jäljittelevät ihmisten tuottamaa kieltä ilman syvällistä ymmärrystä tai tietoisuutta sanomansa sisällöstä.

Vuonna 2021 Gebru perusti DAIR-instituutin, jonka perusajatus on dokumentoida tekoälyn vaikutuksia vähemmistöihin.

## Tunnustukset
* 2019, VentureBeat: *AI Innovations Award – category AI for Good*
* 2021, ''Fortune'': *World's 50 greatest leaders in 2021*
* 2021, *[[Nature]]*: *Ten scientists who had had important roles in scientific developments in 2021*
* 2022, *[[Time]]*: *Time's most influential people of 2022*
* 2023, Carnegie Corporation:  *honoree of the Great Immigrants Awards*
* 2023, BBC: *100 Women in 2023* 

## Lähteet

## Aiheesta muualla

* Timnit Gebrun kotisivut, Stanford University
Royal Institution

**Royal Institution** eli **RI** on englantilainen säätiö, joka tukee tutkimusta ja tutkimustiedon levittämistä suurelle yleisölle. Säätiö perustettiin vuonna 1799. Se tunnetaan etenkin Joululuentojen sarjasta, jonka Michael Faraday aloitti vuonna 1825, ja jota on televisioitu vuodesta 1936 alkaen. Kolmetoista Nobel-palkinnon saajaa on jossain vaiheessa uraansa työskennellyt RI:ssä.

## Lähteet
Arpita Patra

**Arpita Patra** on intialainen tietoturvatutkija ja tietotekniikan apulaisprofessorina Intian tiedeinstituutissa. Patra on erikoistunut kryptografiaan ja siihen miten useat tahot voivat viestiä luotettavasti keskenään. Patran tutkimusala on miten monimutkaisia asioita voidaan viestiä siten, että eri tahoilla on omat tietovarantonsa josta ne siirtävät ainoastaan kyselyn lopputuloksen ilman, että muilla on pääsyä lähtödataan josta se on muodostettu. Toinen tutkimuksen ala on tiedon käsittely hajautetussa ympäristössä, jossa toimijat voivat olla epäluotettavia.

## Akateeminen ura
Patra väitteli tohtoriksi Intian teknillisestä korkeakoulusta Madrasissa, minkä jälkeen hän oli tutkijana 2010–2013 Aarhusin yliopistossa, ETH Zürichissä ja Bristolin yliopistossa. Tämän jälkeen hän on toiminut tietotekniikan apulaisprofessorina Intian tiedeinstituutissa, jossa hän on osa kryptografian ja tietoturvalaboratorion henkilökuntaa. Vuosina 2022—2023 Patra oli vierailevana tutkijana Google Researchissa. 

## Tunnustuksia
* 2023 Google Privacy Research Faculty Award 2023
* 2022 J. P. Morgan Chase Faculty Award 2022
* 2022 SONY Faculty Innovation Award 2021
* 2020 Google India Research AI/ML Award 2020
* 2018 The National Academy of Sciences, India (NASI)‐Young Scientist Platinum Jubilee Award 2018
* 2017 The Indian National Academy of Engineering (INAE) Young Engineer Award 2017 ja Young Associateship (2017‐2028)
* 2017 The Science and Engineering Research Board (SERB) Women Excellence Award 2017
* 2015 The Indian Academy of Sciences (IAS) Associateship (2015‐2018)
* 2015 Department of Science & Technology (DST) INSPIRE Faculty Fellowship (2015‐2020)
* 2008 Google India Women in Engineering Award 2008
* 2008 Microsoft Research PHD Fellowship (2006‐2010)

## Lähteet

## Aiheesta muualla
* Arpita Patra (kotisivut)
* In conversation with Arpita Patra (youtube)
Katajanmarjaöljy

**Katajanmarjaöljy** eli **kadiöljy** () on katajan survotuista marjamaisista kävyistä vesihöyrytislauksen avulla saatava haihtuva öljy. Kellertävä tai vihertävä eteerinen öljy sisältää muun muassa borneolia, geraniolia, kadineenia, kamfeenia ja terpineolia. Katajanmarjaöljy on hieman antiseptistä. Sitä on käytetty kosmetiikassa, lääkinnässä sekä mauste- ja likööriesanssina.

Aiemmin eläinlääkinnässä ja ihmisten kihdin ja reumatismin hoitoon tarkoitettuna voiteena käytetty *katajapuuöljy* oli katajapuusta tislattua tärpättiöljyä.

## Lähteet
Osenin kirkko

**Osenin kirkko** () on Osenin kunnassa Trøndelagin läänissä Norjassa sijaitseva puinen pitkäkirkko vuodelta 1877.
## Lähteet

## Aiheesta muualla
Angelikaöljy

**Angelikaöljy** on väinönputken *(Angelica archangelica)* juurista saatava eteerinen öljy. Juuria kutsutaan angelikajuuriksi, ja niistä voidaan erottaa angelikaöljyä vesihöyrytislauksen avulla. Tätä miellyttävän tuoksuista öljyä on käytetty muun muassa hajusteena, liköörien mausteena ja vatsalääkkeenä.

## Lähteet
Bygdanytt

**Bygdanytt** on norjalainen vuonna 1951 perustettu paikallislehti, joka kattaa Arnan kaupunginosan Bergenissä ja Osterøyn kunnan. Lehti ilmestyy paperisena kahdesti viikossa. Vuodesta 2023 lehti on kuulunut Polaris Media -konserniin.

## Lähteet
Lonevåg

**Lonevåg** on taajama Osterøyn kunnassa Vestlandin läänissä Norjassa ja kuntansa hallinnollinen keskus. Taajaman pinta-ala on 0,9 neliökilometriä ja asukasluku 926 vuonna 2023.

## Lähteet
Valestrandfossen

**Valestrandfossen** tai **Valestrandsfossen** on taajama Osterøyn kunnassa Vestlandin läänissä Norjassa. Taajaman pinta-ala on 0,9 neliökilometriä ja asukasluku 1&nbsp;382 vuonna 2023.

## Tunnettuja henkilöitä
* Ole Bull (1810–1880), säveltäjä

## Kuvia

Bullvalestrand.jpg|Ole Bullin talo
MF Ole Bull.jpg|Ole Bullin mukaan nimetty lautta


## Lähteet
Viron kansanäänestys itsenäisyydestä 1991

**Virossa järjestettiinkansanäänestys itsenäisyydestä** 3. maaliskuuta 1991 samaan aikaan Viron eteläisen naapurin Latvian kanssa. Sen hyväksyi 78,4 prosenttia äänestäjistä 82,9 prosentin äänestysprosenttilla. Viron tasavallan korkein neuvosto palautti itsenäisyyden yöllä 20. elokuuta. 

## Tulokset
Äänestäjiltä kysyttiin "**Haluatteko Viron tasavallan itsenäisyyden ja riippumattomuuden palautuvan?**" 

Äänestyksessä koettiin vahvojen venäjänkielisten alueiden tulosten olevan kriittisiä tulosten kannalta. Tallinnan, jossa venäjänkielisten osuus oli puolet väestöstä, äänestysprosentti oli 80% ja itsenäisyyden puolesta äänestäneitä 66%.

Venäjänkielinen Koillis-Viro ja sen kolme kaupunkia eli Sillamäe, Kohtla-Järve ja Narva poikkesivat tuloksissa merkittävästi. Niissä enemmistö asukkaista vastusti itsenäisyyttä. 

Sillamäessä äänestysprosentti oli 27% väestöstä ja heistäkin äänesti ei-itsenäisyydelle 40%. Virolaisten osuus asukkaista oli vain kolme prosenttia. Kohtla-Järven ja Narvan äänestysprosentti oli kohtalaisen korkea eli 70% molemmissa kaupungeissa. Kohtla-Järvellä itsenäisyyttä halusi 46% ja Narvassa ainoastaan 25% äänestäneistä.

## Lähteet
Hausvik

**Hausvik** tai **Haus** on taajama Osterøyn kunnassa Vestlandin läänissä Norjassa. Taajaman pinta-ala on 0,4 neliökilometriä ja asukasluku 581 vuonna 2023. Vuosina 1837–1964 Haus oli itsenäinen kunta.


Haus kirke.jpg|Hausin kirkko


## Lähteet
Haugo

**Haugo** on taajama Osterøyn kunnassa Vestlandin läänissä Norjassa. Taajaman pinta-ala on 0,6 neliökilometriä ja asukasluku 821 vuonna 2023.

## Lähteet
1980–85 Tähän asti – So Far

**1980–85 Tähän asti – So Far** on suomalaislaulaja Riki Sorsan ensimmäinen kokoelma-albumi vuodelta 1985. Kokoelma sisältää kaksi levyä, joista ensimmäinen sisältää Sorsan suomenkielistä ja toinen englanninkielistä tuotantoa vuodelta 1980-1985. Singlejen lisäksi kokoelman musiikki on albumeilta *[[Changing Tunes]]* (1981), *[[Desert of Love]]* (1982), *[[This is the Night]]* (1983), *[[Riki Sorsa (albumi)|Riki Sorsa]]* (1983) ja *[[Kellot ja peilit]]* (1984).

Albumi julkaistiin CBS-levymerkkillä LP-levynä ja C-kasettina. Sitä ei ole toistaiseksi julkaistu CD-levynä.

## Kappaleet
### Levy 1 (Tähän asti)
#### A-puoli
# 
#  (*****)
#  (***)
#  (***)
#  (***)

#### B-puoli
#  
#  (***)
#  (*****)
#  (*****)
#  (****)

### Levy 2 (So Far)
#### C-puoli
#  (**)
#  (*)
#  (*****)
#  (*)
#  (**)

#### D-puoli
#  (*)
# 
# 
#  (**)
#  (*) 

(*) Albumilta *[[Changing Tunes]]* (1981).

(**) Albumilta *[[Desert of Love]]* (1982).

(***) Albumilta *[[Riki Sorsa (albumi)|Riki Sorsa]]* (1983).

(****) Albumilta *[[This is the Night]]* (1983).

(*****) Albumilta *[[Kellot ja peilit]]* (1984).

## Kokoonpano
### Muusikot

* Keijo Hirvonen
* Jan Brunberg
* Häkä Virtanen
* Jukka Orma
* Muta Manninen
* Janne Louhivuori
* Olli Haavisto
* Pedro Hietanen
* Kassu Halonen
* Vesa Aaltonen
* Pentti Lahti
* Simo Salminen
* Jim Pembroke
* Iris Rautio
* Marjo-Riitta Kervinen
* Kalle Fält
* Maucca Siirala
* Junnu Aaltonen
* Esa Kotilainen
* Kim Lönnholm
* Markku Johansson
* Remu Aaltonen
* Lasu Valjakka
* Juha Björninen
* Christian Nilsson
* Anders Eljas
* Lasse Jonsson
* Rutger Gunnarsson
* Magnus Persson
* Leif Lindvall
* Johan Stengård
* Nils Landgren
* Gunilla von Bahr
* Paavo Maijanen
* Katri Aaltio
* Tomas Ledin
* Hovis Hoflund
* Pugh Rogefeldt
* Nysse Nyström
* Esa Kaartamo
* Miri Miettinen
* Edu Kettunen
* J. Karjalainen
* Karl Reiman
* Kari Kuusamo
* Peter Lerche 

### Tuotanto
* Riitta Sourander – valokuvat
* Henrik Schütt – valokuvat
* Fred Ohert – valokuvat
* Sorsien perhealbumi – valokuvat
* Tapio Rantanen – ulkoasu (Private Eye)

## Lähteet
Vapauden voitto

**Vapauden voitto** on kansanedustaja Elina Valtosen (ent. Lepomäki) vuonna 2018 julkaisema kirja, jossa hän avaa ajatuksiaan suomalaisen yhteiskunnan uudistamisesta. Kirjan on kustantanut Otava.

Kirjassaan Valtonen kommentoi muun muassa pohjoismaalaista hyvinvointivaltiota, sosiaaliturvaa, verotusta, työmarkkinoita, Euroopan unionin haasteita sekä ulko- ja turvallisuuspolitiikkaa markkina- ja arvoliberaalista näkökulmasta.

## Vastaanotto
''Kauppalehden'' Mirjami Saarisen mukaan kirja paljastaa Valtosen "olevan julkista kuvaansa monisyisempi ajattelija, mikä ei sulje pois sitä, että hänellä on kirkas johtoajatus", jona hän pitää yksilönvapautta, jota taas tukee markkinoiden vapauttaminen. Saarisen mielestä kirja "sisältää kiinnostavaa pohdintaa muun muassa nationalismin synnystä sekä yhdysvaltalaisen ja eurooppalaisen yhteiskunnan perus- eroista".

''Helsingin Sanomien'' Marko Junkkarin mukaan Vapauden voitto on käytännössä "perustamista vaille valmiin markkinaliberaalin puolueen ohjelma", jota "kokoomus ei Valtosen mukaan ole". Hän kirjoitti Valtosen "avaavan seikkaperäisesti ja polveilevasti, mitä asioita hän politiikassa haluaa edistää ja mihin suuntaan hän ilmeisesti toivoisi kokoomuksenkin politiikkaansa vievän".

Keskustan pää-äänenkannattaja ''Suomenmaan'' Samuli Vänttilän mielestä Vapauden voitto sisältää "700 sivua tiukkaa, analyyttistä ja viiltävää pohdintaa siitä, mikä kokoomuksessa on pielessä ja miten Suomessa pitäisi asiat tehdä". Vänttilän mielestä "puolueohjelmaa monelta osin muistuttavaa opusta lukiessa ei voi välttyä ajatukselta, että teosta ei ole tehty pelkäksi keskustelun herättelijäksi", vaan kyse on "kenties avauksesta jollekin suuremmalle kuviolle, jonka siirroista kuulemme vielä lisää".

## Lähteet
Hamren kirkko

**Hamren kirkko** () on Osterøyn kunnassa Vestlandin läänissä Norjassa sijaitseva puinen pitkäkirkko vuodelta 1622.
## Lähteet

## Aiheesta muualla
Hausin kirkko

**Hausin kirkko** () on Osterøyn kunnassa Vestlandin läänissä Norjassa sijaitseva puinen pitkäkirkko vuodelta 1874.


Altertavle Haus.jpg|Alttaritaulu


## Lähteet

## Aiheesta muualla
Hannele Ranta-Lassila

**Hannele Riitta Ranta-Lassila** (s. 4. tammikuuta 1959 Iisalmi) on suomalainen juristi, joka toimii korkeimman hallinto-oikeuden oikeusneuvoksena. Hän on aiemmin toiminut muun muassa Keskuskauppakamarissa johtotehtävissä sekä eri yliopistoissa professorina.

## Elämä ja ura
Ranta-Lassila valmistui oikeustieteen kandidaatiksi vuonna 1983, ekonomiksi vuonna 1985 ja oikeustieteen tohtoriksi vuonna 2000.

Ranta-Lassila työskenteli Keskuskauppakamarissa apulaisosastopäällikkönä vuosina 1988–1996, osastopäällikkönä vuosina 1996–2005, apulaisjohtajana vuosina 2005–2007 ja johtajana vuosina 2007–2008. Hän on työskennellyt myös valtiovarainministeriön määräaikaisena hallitusneuvoksena vuonna 1998, Helsingin yliopiston finanssioikeuden assistenttina vuonna 2001, Turun kauppakorkeakoulun kauppaoikeuden määräaikaisena professorina vuonna 2004 ja Helsingin yliopiston finanssioikeuden määräaikaisena professorina vuosina 2006–2007. Ranta-Lassila nimitettiin korkeimman hallinto-oikeuden määräaikaiseksi jäseneksi vuonna 2008 ja vakinaiseksi jäseneksi vuonna 2009.

Ranta-Lassila on myös toiminut Verohallituksen johtokunnan jäsenenä vuosina 1995–2003, kirjanpitolautakunnan jäsenenä vuosina 1995–2003, konserniverotuksen oikaisulautakunnan jäsenenä vuosina 1999–2008 ja keskusverolautakunnan jäsenenä vuosina 2005–2008.

Ranta-Lassila sai Helsingin kauppakorkeakoulun dosentin arvon vuonna 2003 ja Helsingin yliopiston vero-oikeuden dosentin arvon vuonna 2007.

Ranta-Lassila on ollut vuodesta 1986 lähtien naimisissa pankinjohtaja Pentti Hakkaraisen kanssa.

## Julkaisuja
* 
* 

## Lähteet
Lemuroidea

**Lemuroidea** on kädellisten lahkoon kuuluva yläheimo. Siihen kuuluvia heimoja ovat indrit (Indridae), makit (lemuridae) ja kärppämakit (Lepilemuridae).

## Lähteet

## Aiheesta muualla
* University of Michigan, Animal Diversity Web (ADW): Lemuroidea
M’Silan maakunta

**M’Silan maakunta** () eli wilaya on hallintoalue Algerian pohjoisosassa. Sen keskus on M’Silan kaupunki. Maakunnan pinta-ala on 18&nbsp;175 neliökilometriä. Asukkaita on 1&nbsp;387&nbsp;200 henkeä (vuonna 2021, arvio).

M’Silan maakunta rajoittuu pohjoisessa Bouiran ja Bordj Bou Arreridjin, koillisessa Sétifin, idässä Batnan, kaakossa Biskran, lounaassa ja lännessä Djelfan sekä luoteessa Médéan maakuntiin. Atlasvuorten välisellä ylängöllä sijaitsevan maakunnan pinta-alasta yli puolet on aroa ja kolmasosa viljeltyä Hodnan tasankoa. Keskiosan syvängössä sijaitsevat Chott el Hodnan ja Zehrez Cherguin suolajärvet.

Ilmasto on mannermainen ja altis Saharan vaikutukselle. Kesät ovat kuivia ja kuumia ja talvet viileitä. Elokuun keskilämpötila on 33,2 ja tammikuun 10,8 astetta. Vuotuinen sademäärä on 480 millimetriä pohjoisessa ja alle 200 millimetriä etelässä.

Maakunta jakautuu hallinnollisesti 15 piirikuntaan eli daïraan, joihin kuuluu 47 kuntaa. Piirikuntien keskukset ovat Aïn El Hadjel, Aïn El Melh, Ben Srour, Bou Saâda, Chellal, Djebel Messaad, Hammam Dalaa, Khoubana, M’Sila, Magra, Medjedel, Ouled Derradj, Ouled Sidi Brahim, Sidi Aissa ja Sidi Ameur.

M’Silasta on maantieyhteydet lähimaakuntiin sekä rautatiet Bordj Bou Arreridjiin ja Constantineen. Bou Saâdassa on lentoasema.

Maakunnan pääelinkeinot ovat maanviljely ja karjanhoito. Lisäksi on muun muassa energia-, rakennustarvike-, elintarvike- ja tekstiiliteollisuutta. M’Silassa toimii Mohamed Boudiafin yliopisto. Nähtävyyksiista huomattavin ovat Qal’at Bani Hammadin rauniot.

## Lähteet

## Aiheesta muualla
* M’Silan matkailusivusto , ,
Outi Suviranta

**Outi Kyllikki Suviranta** (s. 27. maaliskuuta 1960 Helsinki) on suomalainen juristi, joka toimii korkeimman hallinto-oikeuden oikeusneuvoksena. Hän on aiemmin toiminut Helsingin yliopiston hallinto-oikeuden professorina.

## Ura
Suviranta valmistui oikeustieteen kandidaatiksi vuonna 1984, oikeustieteen lisensiaatiksi vuonna 1989 ja oikeustieteen tohtoriksi vuonna 1996. Hän sai varatuomarin arvon vuonna 1986. Hän suoritti jatko-opintoja Göttingenin yliopistossa Länsi-Saksassa vuosina 1989–1990.

Suviranta työskenteli Helsingin yliopistossa kanslerin sihteerinä vuosina 1990–1991, hallinto-oikeuden viransijaisena assistenttina vuosina 1991–1992, hallinto-oikeuden viransijaisena apulaisprofessorina vuosina 1996 ja 1997 sekä hallinto-oikeuden professorina vuosina 2008–2012. Hän työskenteli myös Suomen Akatemian nuorempana tutkijana vuosina 1992–1995 ja akatemiatutkintajana vuosina 2003–2008 sekä vierailevana tutkijana Heidelbergin yliopistossa vuosina 1996–1997. Vuosina 1997–2003 Suviranta toimi oikeusministeriön lainvalmisteluosaston lainsäädäntöneuvoksena ja erityisasiantuntijana eurooppaoikeuden ja julkisoikeuden yksiköissä. Suviranta nimitettiin korkeimman hallinto-oikeuden määräaikaiseksi jäseneksi vuonna 2011 ja seuraavana vuonna vakinaiseksi jäseneksi.

Suviranta on toiminut Suomalaisen Lakimiesyhdistyksen hallituksen jäsenenä vuodesta 2017 alkaen ja on yhdistyksen nykyinen varapuheenjohtaja.

Suviranta sai Lakimies-aikakauskirjan parhaan kirjoituksen palkinnon vuonna 1992 artikkelillaan *Eduskunnalle budjettivaltana pidätetty organisaatiovalta ”henkihieverissä”* ja uudestaan vuonna 2002 artikkelillaan *Oikeuskeinoista viranomaisen passiivisuutta vastaan*. Hän sai Uppsalan yliopiston kunniatohtorin arvon vuonna 2013.

Suvirannan vanhemmat ovat korkeimman oikeuden presidenttinä toiminut Antti Suviranta ja sosiaali- ja terveysministeriön osastopäällikkönä toiminut Annikki Suviranta.

## Julkaisuja
* 
* 

## Lähteet
Arna (Bergen)

**Arna** on taajama ja kaupunginosa Bergenissä Vestlandin läänissä Norjassa. Taajaman pinta-ala on 4,6 neliökilometriä ja asukasluku 9&nbsp;895 vuonna 2023. Koko kaupunginosassa oli 12&nbsp;231 asukasta vuonna 2009. Vuosina 1964–1972 Arna oli itsenäinen kunta.

Arnassa ilmestyy paikallislehti *[[Bygdanytt]]*, joka kattaa myös naapurikunta Osterøyn.

## Kuvia

Arna kirke.JPG|Arnan kirkko
Ytre Arna kirke.JPG|Ytre Arnan kirkko
Bergen boroughs.png|Arnan kaupunginosan sijainti Bergenin kartalla


## Lähteet
Sylvelin Vatle

**Sylvelin Vatle** (s. 4. syyskuuta 1957 Arna) on norjalainen kirjailija, joka on kotoisin Osterøystä. Vatle on kirjoittanut sekä lasten- ja nuortenkirjoja että aikuisten romaaneja.
## Bibliografia
### Romaanit
* *Alle kjenner vel presten?* (1991)
* *Bent Skute – ei forteljing* (1993)
* *Den åttande dagen* (1996)
* *Ville liljer* (2000)
* *Mørket bak Gemini* (2002)
* *Den 13. engelen* (2016)
### Lasten- ja nuortenkirjat
* *Topphemmelig dagbok for Lars* (1998)
* *Gubben som ville fange jula i ein håv* (2002)
* *Tim Brentloffs eventyr* (2003)
* *Fenrisulvens forbannelse* (2006)
* *Skatten i dragegrotta* (2008)
* *Ramna-Floke* (2010)
### Antologiaa
* *Stemmer fra Rogaland* (1999)
## Lähteet

## Aiheesta muualla
Oscar-gaala 2024

**Oscar-gaala 2024** oli 96. kertaa järjestetty palkintogaala, jossa Yhdysvaltain elokuva-akatemia jakoi vuotuiset Oscar-palkinnot vuoden 2023 parhaille elokuville. Gaala järjestettiin Los Angelesissa Hollywoodin Dolby-teatterissa 10. maaliskuuta 2024. Koomikko Jimmy Kimmel juonsi gaalan jo neljättä kertaa.

*[[Oppenheimer (elokuva)|Oppenheimer]]* valittiin parhaaksi elokuvaksi, ja se sai myös eniten palkintoja, seitsemän. *Oppenheimerilla* oli myös eniten ehdokkuuksia, 13. Seuraavaksi eniten ehdokkuuksia myönnettiin elokuville *[[Poor Things]]* (11) ja *[[Killers of the Flower Moon]]* (10).

*Oppenheimerin* jälkeen toiseksi eniten palkintoja myönnettiin *[[Poor Things]]ille*, joka voitti neljä palkintoa. *Oppenheimerin* ohjaaja Christopher Nolan palkittiin parhaasta ohjaukesta, ja siinä näytelleet Cillian Murphy parhaasta miespääosasta ja Robert Downey Jr. parhaasta miessivuosasta. Paras naispääosa meni Emma Stonelle elokuvasta *Poor Things* ja naissivuosan Da’Vine Joy Randolphille.

Elokuvasta *Killers of the Flower Moon* Lily Gladstone sai ehdokkuuden parhaasta naispääosasta, ja hän on ensimmäinen Amerikan alkuperäisasukasnainen, joka on saanut ehdokkuuden näyttelijäkategoriassa. Samasta elokuvasta ehdolla oli parhaasta musiikista Amerikan alkuperäisasukkaisiin kuuluva Robbie Robertson, joka kuoli elokuussa 2023. *Poor Thingsistä* Emma Stone oli toisena naisena ehdolla sekä näyttelijänä että elokuvan tuottajana. Mark Ruffalo puolestaan sai elokuvasta neljännen ehdokkuuden parhaasta miessivuosasta ja jakaa kärkipaikan seitsemän näyttelijän kanssa.

Säveltäjä John Williams sai elokuvasta *[[Indiana Jones and the Dial of Destiny]]* 54:nnen Oscar-ehdokkuutensa. Hän oli 91-vuotiaana vanhin Oscariin ehdolla ollut henkilö. Diane Warren on puolestaan eniten parhaan laulun Oscar-ehdokkuuksia saanut henkilö. Ehdokkuus vuonna 2024 oli Warrenin uran 15:s.

## Ehdokkaat

## Lähteet
Sylvelin

**Sylvelin** on seuraavien henkilöiden etunimi:

* Sylvelin Långholm (1916–1994), suomalainen oopperalaulaja
* Sylvelin Vatle (s. 1957), norjalainen kirjailija
Valtteri Aliranta

**Valtteri Eino Juhani Aliranta** (s. 29. elokuuta 2003 Jyväskylä) on suomalainen jääkiekkoilija, joka pelaa Puolassa Polska Hokej Ligan GKS Tychyssa. Hän on pelipaikaltaan keskushyökkääjä.

## Ura
### Seuraura
Aliranta on Koillis-Pirkan Kiekon kasvatti. Hän siirtyi D2-juniori-ikäisenä KeuPa HT:hen. Aliranta pelasi siellä kaksi ja puoli kautta, kunnes joukkue hajosi. Hän pelasi kaudella 2017–2018 yhden ottelun sekä Diskoksen C-nuorissa että KPK:n B2-nuorissa, jonka jälkeen Aliranta siirtyi kaudeksi 2018–2019 JYPin C-nuoriin. Hän nousi joukkueen varakapteeniksi. Kaudeksi 2020–2021 Aliranta nimettiin JYPin U18-joukkueen kapteeniksi.

Kaudella 2023–2024 Aliranta nousi JYPin U20-joukkueen varakapteeniksi. Pudotuspelien ensimmäisen kierroksen kolmanessa ottelussa 19. maaliskuuta 2024 Pelicansia vastaan hän teki joukkueensa 5–2-voittoon päättyneen ottelun voittomaalin, joka ratkaisi joukkueelle puolivälieräpaikan otteluvoitoin 2–1. Aliranta oli pudotuspeleissä lopulta neljällä osumallaan JYPin paras maalintekijä Ossi-Veikka Vuontisvaaran ja Jesse Pulkkisen kanssa. Hän debytoi samalla kaudella myös seuran SM-liigajoukkueessa, jossa Aliranta pelasi ensimmäisen ja kauden ainoaksi jääneen ottelunsa runkosarjan toiseksi viimeisellä kierroksella 9. maaliskuuta 2024 vieraissa Porin Ässiä vastaan. Hänet merkittiin JYPin nelossentteriksi laidoilleen Santeri Huovila ja Balázs Varga. Aliranta pelasi ensimmäistä vaihtoaan 22 sekunnin ajan, kunnes hän taklasi rajusti Leevi Viitalaa ajassa 2.32. Aliranta sai tilanteesta 5+20-minuutin ottelurangaistuksen pään tai niskan alueelle kohdistuvasta taklauksesta.

Toukokuussa 2024 Aliranta teki JYPin kanssa vuoden mittaisen SM-liigasopimuksen. Hän teki kaudella 2024–2025 liigauransa avausmaalin 20. marraskuuta 2024 Vaasan Sportia vastaan. Joni Lius valitsi Alirannan ottelun Alumnien tähtien kakkostähdeksi. Maali jäi hänen ainoaksi tehopisteekseen Alirannan tulokaskauden aikana, jolloin hän pelasi 51 runkosarjaottelua. Seuraavana päivänä Alirannan uutisoitiin tehneen JYPin kanssa kaksivuotisen jatkosopimuksen.

Aliranta pelasi alkukauden 2025–2026 kokonaan lainalla Mestis-joukkue KeuPa HT:ssä tehden 31 ottelussa tehot 9+7=16. Hän ei pelannut kauden aikana otteluakaan JYPissä, kunnes helmikuussa 2026 Alirannan sopimus purettiin yhteisymmärryksessä. Kaksi päivää myöhemmin hänen uutisoitiin siirtyvän loppukaudeksi Puolaan Polska Hokej Ligassa pelaavan GKS Tychyn riveihin.

## Muuta
Alirannan pikkuveli Eero pelaa hyökkääjänä JYPin U20-joukkueessa. Valtteri Aliranta valmistui merkonomiksi Gradia Jyväskylästä keväällä 2023.

Aliranta on maininnut esikuvakseen Aleksander Barkovin.

## Tilastot

## Lähteet
*
*
*

### Viitteet
Tuomas Kuokkanen

**Tuomas Timo Kuokkanen** (s. 1. syyskuuta 1960 Helsinki) on suomalainen korkeimman hallinto-oikeuden oikeusneuvos. Hän on aiemmin toiminut Itä-Suomen yliopiston kansainvälisen ympäristöoikeuden professorina.

## Elämä ja ura
Kuokkanen valmistui Helsingin yliopistosta oikeustieteen kandidaatiksi vuonna 1987, oikeustieteen lisensiaatiksi vuonna 1990 ja oikeustieteen tohtoriksi vuonna 2001. Hän suoritti tuomioistuinharjoittelun Hyvinkään tuomiokunnassa ja sai varatuomarin arvon vuonna 1990.

Kuokkanen on aiemmin työskennellyt viransijaisena nimismiehenä 1980-luvulla, Helsingin yliopiston kansainvälisen oikeuden virkaa tekevänä assistenttina vuosina 1987–1989, oikeudellisena avustajana Iran-United States Claims Tribunalissa vuosina 1990–1993 ja ympäristöministeriössä ylitarkastajana vuosina 1993–2001. 2000-luvun alussa hän toimi sekä ympäristöministeriön neuvottelevana virkamiehenä että Helsingin yliopiston kansainvälisen oikeuden viransijaisena professorina. Vuosina 2004–2016 hän toimi Itä-Suomen yliopiston kansainvälisen ympäristöoikeuden professorina.

Kuokkanen nimitettiin korkeimman hallinto-oikeuden määräaikaiseksi jäseneksi vuonna 2016 ja seuraavana vuonna vakinaiseksi jäseneksi.

Kuokkanen on Itä-Suomen yliopiston kansainvälisen ympäristöoikeuden dosentti ja Helsingin yliopiston kansainvälisen oikeuden dosentti.

## Julkaisuja
* 
* 
* 
* 
* 
* 

## Lähteet
Nicklas Pohjola

**Nicklas ”Nikke” Pohjola** (s. 1994) on suomalainen näyttelijä, joka tuli tunnetuksi MTV3-kanavalla keväällä 2024 esitetyn viihdeohjelma ''Putouksen'' 16. kaudella esittämänsä sketsihahmon Matti McConaugheyn myötä, jolla hän voitti kilpailun. 

Pohjola on kotoisin Kokkolan Ykspihlajasta ja valmistui näyttelijäksi vuonna 2022. Hänen erikoisosaamisensa on beatbox.

## Filmografia
### Televisiosarjat

### Elokuvat

## Lähteet
Eloy Casagrande

**Eloy Casagrande** (s. 29. tammikuuta 1991) on brasilialainen muusikko, jonka pääasiallisena instrumenttina ovat rummut. Hän on soittanut urallaan rumpuja kristillistä rockia ja metallia soittavassa **[[Iahweh]]** -yhtyeessä sekä groove metal/thrash metal -yhtye Sepulturassa. Jälkimmäisen hän jätti 6. päivä helmikuuta 2024. Huhtikuussa 2024 Slipknot ilmoitti Instagram-päivityksessään Casagranden kuuluvan yhtyeeseen.

## Lähteet
Grito

**Grito** () on portugalilaisen laulajan Iolandan esittämä kappale, joka julkaistiin 18. tammikuuta 2024. Iolanda voitti kappaleella Portugalin vuoden 2024 euroviisukarsintana toimineen *Festival da Canção 2024* -karsintakilpailun ja edusti näin ollen kappaleella Portugalia vuoden 2024 Eurovision laulukilpailussa Malmössä. Kappale sijoittui finaalissa kymmennelle sijalle saaden yhteensä 152 pistettä, joista 13 yleisöltä ja 139 raadeilta.

## Lähteet
Padasjoen VPK

**Padasjoen Vapaaehtoinen palokunta ry** on vapaaehtoinen palokunta Padasjoella. Yhdistyksen säännöt on ensimmäisen kerran rekisteröity 1925 Arrakosken VPK:n nimellä ja koko pitäjän palokunnaksi toiminta muuttui 1936.

Nykyään Padasjoen VPK toimii sopimuspalokuntana Päijät-Hämeen hyvinvointialueelle. Padasjoen VPK on valmiuspalokunta, koska kunnassa ei ole muuta palokuntaa kuin VPK. Palokunta osallistuukin vuosittain yli 200 tehtävälle, joista noin kolmannes on ensviaste tehtäviä.

## Lähteet
Rebecca Ross

**Rebecca Ross** on yhdysvaltalainen kirjailija, joka kirjoittaa sekä nuorille että aikuisille suunnattua fantasiaa. Hän on kirjoittanut muun muassa duologiat *The Queen’s Rising*, *Elements of Cadence* ja *Lumotut kirjeet*. Vuoteen 2023 mennessä Rossin kirjoja oli käännetty 13 kielelle.

Molemmat Rossin *Lumotut kirjeet* -duologian osista nousivat *[[The New York Times]]in* bestseller-listan ensimmäisiksi ja voittivat parhaan nuorten fantasiakirjan Goodreads Choice -palkinnon. Sarjan ensimmäinen osa *Jumalainen vastustaja* valittiin useille vuoden 2023 parhaita kirjoja luetteleville listoille.

## Teoksia
### The Queen’s Rising
* *The Queen’s Rising* (2018)
* *The Queen’s Resistance* (2019)

### Elements of Cadence
* *A River Enchanted* (2022)
* *A Fire Endless* (2022)

### Lumotut kirjeet
* 
* 

### Muita teoksia
* *Sisters of Sword and Song* (2020)
* *Dreams Lie Beneath* (2021)

## Lähteet
* 

### Viitteet
Junko Yagami

**Junko Yagami** (八神 純子, *Yagami Junko*; 5. tammikuuta 1958) on japanilainen poplaulaja, jonka kahdeksan albumia Discomate julkaisi vuosien 1978 ja välillä. Tämän jälkeen Moon Records julkaisi Yagamin kolme albumia vuosina 1985–1986. NEC Avenue julkaisi myös Yagamin albumeita 1980-luvun lopulla. 

## Diskografia
### Albumit
* *思い出は美しすぎて* (1978)
* *素顔の私* (1979)
* *Mr.メトロポリス* (1980)
* *夢みる頃を過ぎても* (1982)
* *Lonely Girl* (1983)
* *I Wanna Make a Hit Wit-Choo* (1983)
* *Full Moon* (1983)
* *Communication* (1985)
* *純* (1985)
* *Yagamania* (1986)
* *Truth Hurts* (1987)
* *Love Is Gold* (1989)

## Lähteet

## Aiheesta muualla

* Junko Yagamin kotisivut
Maria Isabella de Bragança

**Maria Isabella de Bragança** (19. toukokuuta 1797 – 26. joulukuuta 1818) oli Portugalin prinsessa, josta tuli Ferdinand VII:n puolisona Espanjan kuningatar.

Vuonna 1807, Maria Isabellan ollessa kymmenvuotias Napoleon valtasi Portugalin, ja koko kuningasperhe lähti maanpakoon Brasiliaan, Rio de Janeiroon. Hänet vihittiin enonsa Ferdinand VII:n kanssa Madridissa vuonna 1816. Avioliiton tarkoitus oli tiivistää Portugalin ja Espanjan suhteita. Maria Isabellalle ja Ferdinandille syntyi kaksi tytärtä. Elokuussa 1817 syntynyt esikoinen María Luisa Isabel eli alle puolivuotiaaksi. Pian hänen kuolemansa jälkeen Maria Isabella tuli uudelleen raskaaksi, synnytyksessä perätilassa oleva lapsi oli kuollut ja Maria Isabella menehtyi pian sen jälkeen.

## Lähteet
Superystävät (vuoden 1980 animaatiosarja)

**Superystävät** (engl. Super Friends) on yhdysvaltalainen Hanna-Barberan tuottama animaatiosarja, joka perustuu DC Comicsin Oikeuden Puolustajat -ryhmään ja spin-off -sarja vuosien 1973 ja 1978 Superystävät-sarjoille. Sarjaa esitettiin ABC:llä vuosina 1980-1983 3 tuotantokauden ja 22 jakson verran. Sarjassa esiintyi ensimmäisen kerran meksikolainen supersankari El Dorado sekä monia vähemmän tunnettuja sankareita kuten Apache Chief, Black Vulcan, Wonder Twins sekä Wendy, Marvin ja Wonder Dog.
Ludwig Schnorr von Carolsfeld

**Ludwig Schnorr von Carolsfeld** (2. heinäkuuta 1836 München – 21. heinäkuuta 1865 Dresden) oli saksalainen ooppera- ja konserttilaulaja, joka oli äänialaltaan tenori.

Schnorr von Carolsfeld oli taidemaalari Julius Schnorr von Carolsfeldin poika. Hän opiskeli Dresdenissä ja Leipzigin konservatoriossa. Eräs hänen opettajistaan oli J. Otto. Eduard Devrient kiinnitti Schnorr von Carolsfeldin vuonna 1854 Karlsruhen oopperaan, jonka ensimmäinen tenori hänestä tuli vuonna 1858. Vuodesta 1860 Schnorr von Carolsfeld lauloi Dresdenin hovioopperan johtavana tenorina. Richard Wagner valitsi Schnorr von Carolsfeldin ensimmäiseksi Tristaniksi oopperansa *[[Tristan ja Isolde (ooppera)|Tristan ja Isolden]]* kantaesitykseen Müncheniin 10. kesäkuuta 1865. Isolden roolin tulkitsi Schnorr von Carolsfeldin vaimo, oopperalaulaja Malvina Garrigues.

Schnorr von Carolsfeld esiintyi myös muun muassa *[[Tannhäuser]]in* nimiroolissa. Hän saavutti tunnustusta lisäksi oratorio- ja liedesiintyjänä. Viimeisessä julkisessa esiintymisessään Schnorr von Carolsfeld tulkitsi Erikin roolin *[[Lentävä hollantilainen (ooppera)|Lentävässä hollantilaisessa]]*. Hän kuoli 29-vuotiaana sairastuttuaan sekavuuteen johtaneeseen kuumetautiin ja kihtiin.

## Lähteet
Mansoniemen auto-onnettomuus

**Mansoniemen auto-onnettomuus** tapahtui 2. toukokuuta 1929 Ikaalisissa Mansoniemen lautalla kun Chevrolet-henkilöauto syöksyi lautalta järveen ja upposi. Autossa oli 10 henkilöä ja heistä kuusi onnistui pelastautumaan mutta neljä henkilöä meni auton mukana syvyyteen. 

Hämeen Auto Oy:n omistama Ikaalisista kotoisin olleille Hakalalle ja Lähteenmäelle vuokrattu 7 hengen Chevrolet-henkilöauto oli tulossa Riitialasta Ikaalisten kauppalaan päin. Kun auto saapui noin kello 2 aikaan yöllä Mansoniemen salmelle se ajoi lautalle mutta lautalla kuljettaja painoi vahingossa kytkimen kiinni moottorin käydessä jolloin auto syöksyi lautalta järveen. Onnettomuudessa hukkuneet kolme miestä ja yksi nainen olivat kaikki kotoisin Ikaalisten Kovelahdelta. Onnettomuuspaikalla oli 6-7 metriä vettä. 

Auto saatiin sukeltajan avulla nostettua pinnalle saman päivän iltana kello 19.30 aikaan. Kaikki hukkuneet löytyivät auton sisältä. Autosta ei löytynyt mitään teknistä vikaa, joka olisi voinut aiheuttaa onnettomuuden.

Mansoniemen salmeen oli alettu rakentaa lautan korvannutta siltaa joulukuussa 1928. 55 metrin pituinen valmistui joulukuussa 1929.

## Lähteet
Reinmar von Zweter

**Reinmar von Zweter** (n. 1200 – n. 1260) oli saksalainen minnelaulaja ja runoilija. Hän teki yli kaksisataa laulua muun muassa rakkauden ja uskonnon aiheista.

Reinmar von Zweteriä käytettiin yhtenä henkilöhahmoista Richard Wagnerin oopperassa *[[Tannhäuser]]*.

## Lähteet
Raahen sataman tuulivoimapuisto

**Raahen sataman tuulivoimapuisto** on Pohjois-Pohjanmaalla Raahen Lapaluodon satamassa sijaitseva tuulivoimapuisto, jossa toimii 2 tuulivoimalaitosta. Niiden kokonaiskapasiteetti on 6 megawattia ja vuosituotanto on noin 20 gigawattituntia. Tuulivoimapuiston on rakentanut ja sen omistaa Raahen Tuulienergia Oy, joka on Raahen Energian tytäryhtiö.

## Yleistä
Raahen satamassa on ulapalta suojaava ja noin kilometrin pituinen keinotekoinen niemi (Kirsholma?). Niemen länsirannassa sijaitsee noin puolen kilometrin välimatkalla kaksi tuulivoimalaa. Niihin antavat voimaa Elkonredin yli puhaltavat tuulet. Niemen ympäri kulkee tie, joka on samalla voimaloiden huoltotie.

Tuulivoimalaitokset ovat saksalaisen Nordexin valmistamaa N117-mallia, jonka tuuliturbiinin halkaisija 116,8 metriä ja jonka kapasiteetti on 3,0 megawattia.

Alueella sijaitsee yhteensä 11 tuulivoimalaitosta, joten yhdeksän eteläisintä voimalaa ei sisälly tähän tuulivoimapuistoon. Niistä viisi on Bonus&nbsp;B82- ja loput ovat Siemens SWT-2.3-101-mallia ja kuuluvat Kuljunniemen tuulivoimapuistoon, jonka omistaja on Suomen Hyötytuuli Oy.

## Historiaa
Tuulivoimalaitokset valmistuivat ja kytkettiin sähköverkkoon helmikuussa 2014.

Raahen Energia osti marraskuussa 2020 Bridgehead Production Ltd Oy:n osakkeet ja omisti tuulivoimapuiston tämän jälkeen kokonaan itse.

## Katso myös
* Luettelo Suomen tuulivoimaloista

## Lähteet
Hurricane (Eden Golanin kappale)

**Hurricane** () on israelilaisen laulajan Eden Golanin esittämä kappale, joka julkaistiin 10. maaliskuuta 2024. Golan edusti kappaleella Israelia vuoden 2024 Eurovision laulukilpailussa Malmössä.

Kappaleen kerrotaan kuvailevan nuoren naisen selviytymistä henkilökohtaisesta kriisistä. Kappaleen ovat kirjoittaneet Avi Ohayon, Keren Peles ja Stav Beger.

## Kappaleen aiheuttama kohu

Kappale aiheutti suuren kohun alkuperäisen nimensä ”October Rain” vuoksi, sillä sen ja kappaleen sanoitusten katsottiin ottavan avoimesti kantaa poliittisiin tapahtumiin, kuten Gazan sotaan sekä tukevan Israelin puolustusvoimia. Tämän vuoksi Euroopan yleisradiounioni (EBU), joka hallinnoi Eurovision laulukilpailua, käynnisti tutkintaprosessin kappaleesta helmikuun 2024 loppupuolella ja kehotti muuttamaan kappaleen sanoituksia. Useiden ehdotusten ja sanoitusten uudelleenkirjoitusten jälkeen, EBU hyväksyi 7. maaliskuuta 2024 kappaleen uusimman version, jonka nimeksi oli vaihdettu ”Hurricane”.

## Lähteet
Franziska Lebrun

**Franziska Lebrun** (o.s. *Danzi*; kastettu 24. maaliskuuta 1756 Mannheim – 14. toukokuuta 1791 Berliini) oli saksalainen säveltäjä ja oopperalaulaja (sopraano).

Lebrun oli muusikko Innocenz Danzin tytär ja säveltäjä Franz Danzin sisko. Hän teki oopperadebyyttinsä Sandrinan roolissa Antonio Sacchinin teoksessa *La contadina in corte* Schwetzingenissä 9. elokuuta 1772. Lebrunista tuli Mannheimin hovioopperan johtava sopraano, ja hän oli siellä mukana kantaesittämässä Ignaz Holzbauerin ja Anton Schweitzerin teoksia. Hän työskenteli myös kiertävänä esiintyjänä eri puolilla Eurooppaa. Marraskuussa 1777 Lebrun teki debyyttinsä Lontoossa, johon hän palasi esiintymään kausilla 1779–1780 ja 1780–1781. Vuonna 1778 hän esiintyi La Scalassa sen avajaiskaudella. Lebrun esiintyi myös Pariisin Concert Spirituel -konsertisarjassa. Mannheimin hovin siirryttyä Müncheniin Lebrun jatkoi laulamista siellä. Hän teki esiintymisiä myös Veronassa ja Wienissä. Vuosina 1786–1787 hän oli Napolissa, ja vuonna 1789 hän lähti Berliiniin. Lebrun teki viimeisen esiintymisensä vuonna 1790 Johann Friedrich Reichardtin oopperassa *Brenno*.

Lebrun sai hyviä arvosteluja Charles Burneylta. Hän sävelsi kaksi laajalti julkaistua sonaattikokoelmaa pianolle ja viululle (1779–1781). Lebrun oli vuodesta 1778 naimisissa oboisti-säveltäjä Ludwig August Lebrunin kanssa. Muusikot Sophie ja Rosine Lebrun olivat pariskunnan lapsia. Lebrunin oppilaisiin kuului Margarethe Marchand, joka meni naimisiin Lebrunin veljen Franz Danzin kanssa.

## Lähteet

## Aiheesta muualla
* IMSLP: nuotteja
Joni Heliskoski

**Joni Heliskoski** (s. 1972) on suomalainen juristi, joka toimii korkeimman hallinto-oikeuden oikeusneuvoksena. Hän on aiemmin toiminut virkamiehenä oikeusministeriössä ja ulkoministeriössä.

## Elämä ja ura
Heliskoski suoritti oikeustieteen kandidaatin tutkinnon Helsingin yliopistossa vuonna 1996 ja Doctor of Philosophy -tutkinnon Cambridgen yliopistossa Englannissa vuonna 2000. Hänen väitöskirjansa *Mixed Agreements as a Technique for Organizing the International Relations of the European Community and Its Member States* sai Suomalaisen Lakimiesyhdistyksen parhaalle kansainvälisen oikeuden tai kansainvälisen yksityisoikeuden alaan kuuluvalle pohjoismaiselle tutkimukselle myöntämän K. G. Idmanin palkinnon. Heliskoski sai varatuomarin arvon vuonna 2002 auskuloituaan Helsingin käräjäoikeudessa. Vuonna 2002 Heliskoski sai myös Helsingin yliopiston kansainvälisen oikeuden dosentin arvon.

Heliskoski työskenteli oikeusministeriössä määräaikaisena lainsäädäntösihteerinä vuosina 2000–2001, määräaikaisena lainsäädäntöneuvostona vuosina 2002–2003 ja vakinaisena lainsäädäntöneuvoksena vuosina 2003–2007. Hän toimi myös valtioneuvoston kanslian määräaikaisena neuvottelevana virkamiehenä vuonna 2003 ja Suomen EU-edustuston erityisasiantuntijana vuosina 2006–2007. Heliskoski työskenteli ulkoministeriössä EU-tuomioistuinasioiden johtajana ja valtionasiamiehenä EU-tuomioistuimessa ensin määräaikaisesti vuosina 2007–2008, sitten sijaisena vuosina 2008–2012 ja lopulta vakinaisesti 2011–2019.

Heliskoski nimitettiin korkeimman hallinto-oikeuden määräaikaiseksi jäseneksi tammikuusta 2020 alkaen ja vakinaiseksi jäseneksi saman vuoden elokuusta alkaen.

## Julkaisuja
* 
* 
* 
* 

## Lähteet
Oum El Bouaghin maakunta

**Oum El Bouaghin maakunta** () eli wilaya on hallintoalue Algerian koillisosassa. Sen keskus on Oum El Bouaghin kaupunki. Maakunnan pinta-ala on 6&nbsp;187,56 neliökilometriä. Asukkaita on 763&nbsp;100 henkeä (vuonna 2018, arvio).

Oum El Bouaghin maakunta rajoittuu pohjoisessa Constantinen, koillisessa Guelman ja Souk Ahrasin, kaakossa Tébessan, etelässä Khenchelan, lounaassa Batnan ja luoteessa Milan maakuntiin. Maisemaa leimaavat Tell-Atlas pohjoisessa, ylätasangot ja Aurèsvuoriin kuuluvat erilliset huiput keskiosassa ja suolajärvien täyttämät vajoamat etelässä. Vuotuinen sademäärä on 200–400 millimetriä. Talvet ovat viileitä ja kesät kuumia ja kuivia.

Maakunta jakautuu hallinnollisesti 12 piirikuntaan eli daïraan, joihin kuuluu 29 kuntaa. Piirikuntien keskukset ovat Aïn Babouche, Aïn Beïda, Aïn Fakroun, Aïn Kercha, Aïn M’lila, Dhalâa, Fkirina, Ksar Sbahi, Meskiana, Oum El Bouaghi, Sigus ja Souk Naamane.

Ouem El Bouaghista on maantieyhteydet lähimaakuntiin. Sen kautta kulkee myös Constantinen ja Tébessan välinen rautatie.

Maakunnan pääelinkeino on maatalous. Lisäksi on muun muassa kemian, metalli- ja elintarviketeollisuutta. Oum El Bouaghissa toimii Larbi Ben M’hidin yliopisto. Nähtävyyksiin kuuluvat vuoret, metsät ja lintujärvet sekä historialliset ja uskonnolliset kohteet.

## Lähteet
Nils Lavik

**Nils Andersson Lavik** (8. tammikuuta 1884 Hosanger – 14. heinäkuuta 1966 Vaksdal) oli norjalainen saarnaaja, kristillisen kansanpuolueen poliitikko ja puolueensa puheenjohtaja vuosina 1938–1951. Hän oli myös kristillisen kansanpuolueen ensimmäinen kansanedustaja vuodesta 1934. Lavik oli sosiaalipoliittisissa näkemyksissään lähellä työväenpuoluetta, mutta moraalisissa kysymyksissä hän näki sen ja liberaalisen vasemmistopuolueen uhkaavan kristillisiä arvoja. 

## Lähteet

## Aiheesta muualla
* ''Nils Lavik'' Norjan suurkäräjien verkkosivuilla
Arnan kirkko

**Arnan kirkko** () on Bergenissä Norjassa sijaitseva kivinen pitkäkirkko vuodelta 1865.
## Lähteet

## Aiheesta muualla
Ytre Arnan kirkko

**Ytre Arnan kirkko** () on Bergenissä Norjassa sijaitseva puinen pitkäkirkko vuodelta 1899.
## Lähteet

## Aiheesta muualla
Jiipu Uusitalo

**Jiipu Uusitalo** (s. 1983) on suomalainen sarjakuvantekijä ja kuvittaja. Hän asuu Tampereella.

Uusitalo yhdistelee monissa teoksissaan infosarjakuvaa, surrealistista kerrontaa ja voimakkaita värejä. Hän on käsitellyt tuotannossaan muun muassa vallankäyttöä, kommuunielämää ja kaupunkiviljelyä. Anarkismi on hänelle tärkeä filosofinen aate.

Uusitalon *Tajukankaan kutoja* -sarjakuvablogi voitti Vuoden sarjakuvablogi -palkinnon vuonna 2017. Hän oli myös vuonna 2022 Helsingin sarjakuvafestivaalien festivaalitaiteilija.

## Sarjakuva-albumit ja -lehdet

* *A-tikkaat*. Tampere: Tampereen Anarkistiliitto, 2016.
* *Kapinallisen sydämen huokauksia*. Porvoo: Täysi Käsi Oy, 2019. .
* *Kukkaisruoska: sarjakuva rankaisuvallasta*. Porvoo: Täysi Käsi Oy, 2019. .
* *Puupenni: sarjakuva taloudellisesta vallasta*. Porvoo: Täysi Käsi Oy, 2020. .
* *Okanaamio: sarjakuva sosiaalisesta vallasta*. Porvoo: Täysi Käsi Oy, 2021. .
* *Itämisen ihme*. Porvoo: Täysi Käsi Oy, 2023. .
* *Pimeän rihmasto*. Zum Teufel, 2024. .

Lisäksi pienlehtiä omakustanteina.

## Verkkosarjakuvat

* *[https://tajukankaankutoja.sarjakuvablogit.com Tajukankaan kutoja]* -sarjakuvablogi (2012–)

## Lähteet

## Aiheesta muualla

* Vistilä, Miia: Taloustieteen perusteet prekaareille Jiipu Uusitalon sarjakuvana. Voima.fi. 14.9.2020.
* Psykedeliaa ja infosarjakuvaa – Jiipu Uusitalo pui sarjistrilogiassaan erilaisia valtasuhteita. Maansatama.com. 19.1.2022.
* Tainio, Luca ja Straube, Wibke: ‘It’s like magic’: A Conversation with Finnish Comic Artist Jiipu Uusitalo. Maifeminism.com. 30.3.2023.
Petri Helander

**Petri Tuomas Helander** (s. 1966) on suomalainen juristi, joka toimii korkeimman hallinto-oikeuden oikeusneuvoksena.

## Elämä ja ura
Helander valmistui oikeustieteen kandidaatiksi Turun yliopistosta vuonna 1994. Hän sai varatuomarin arvon vuonna 2012 auskuloituaan Helsingin käräjäoikeudessa.

Helander työskenteli Turun yliopistossa tutkijakoulutettavana vuosina 1995–1998, valtiosääntö- ja kansainvälisen oikeuden assistenttina vuosina 1998–2002 ja julkisoikeuden määräaikaisena professorina vuonna 2001. Vuosina 2002–2007 hän työskenteli neuvottelevana virkamiehenä valtioneuvoston kanslian EU-sihteeristössä. Helander työskenteli eduskunnan kansliassa perustuslakivaliokunnan apulaissihterinä ja sihteerinä vuosina 2005–2017 sekä myös suuren valiokunnan apulaissihteerinä vuosina 2006–2008.

Helander nimitettiin korkeimman hallinto-oikeuden määräaikaiseksi jäseneksi vuonna 2016 ja seuraavana vuonna vakinaiseksi jäseneksi.

## Kunnianosoituksia

* Suomen Valkoisen Ruusun komentajamerkki (2025)

## Julkaisuja
* 
* 

## Lähteet